7. Kommunale tilsyn på ældreområdet 2024 efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Serviceloven § 151
SAGENS INDHOLD
Byrådet præsenteres i denne sag for de tilsyn, som Favrskov Kommune har udført 
på plejecentrene i kommunen. Byrådet skal tage stilling til de indsatser, der foreslås 
iværksat som opfølgning på tilsynene. Tilsynsrapporterne og oversigten over de 
planlagte opfølgende indsatser har været i høring hos Ældrerådet forud for den politiske behandling.
Tilsynene er udført følgende steder:

Plejecenter Anlægget i Ulstrup

Plejecenter Hinneruplund i Hinnerup

Plejecenter Møllegården i Hadsten

Plejecenter Solhøj i Hammel

Plejecenter Thorshøj i Thorsø

Plejecenter Tinghøj i Hammel

Plejecenter Voldum i [adresse]

Korttidsafsnittet beliggende på plejecenter Solhøj

Sall Friplejehjem.
De ni tilsynsrapporter er vedlagt som bilag.
Tilsynene udføres af en tilsynsansvarlig i sekretariatet i Social og Sundhed suppleret af to medarbejdere i 
Kvalitet og Uddannelse på ældreområdet.
De kommunale tilsyn omfatter observationer, interviews og samtaler med beboere, pårørende, 
medarbejdere, ledere og eksterne samarbejdspartnere fx fysioterapeuter og aktivitetsmedarbejdere samt 
gennemgang af borgernes journaler baseret på stikprøver på hvert plejecenter. Som supplement til 
tilsynsbesøgene er der i 2024 udsendt et spørgeskema til pårørende til beboere på [adresse] 
plejecentre. De overordnede konklusioner fra spørgeskemaundersøgelsen indgår i vurderingen af de 
enkelte tilbud. 
Det gennemgående tema for tilsynene har været, om plejecentrene lever op til [adresse] 
kvalitetsstandard for ældre og sundhed samt værdighedspolitikken, der omfatter områderne:

Livskvalitet og selvbestemmelse

Kvalitet, tværfaglighed og sammenhæng i plejen

Mad og ernæring

En værdig død

Indsatsen for pårørende

Bekæmpelse af ensomhed.
[adresse]: EMN-2021-01298
Dok-ID: 3721083
Sagsbehandler: gila
Byråd
24. september 2024  19:00
Hvert år udvælges et emne fra [adresse] værdighedspolitik, som tilsynene retter særligt fokus 
på. Emnet varierer fra år til år. Ved dette tilsyn er det særlige fokusområde ”Kvalitet, tværfaglighed og 
sammenhæng i plejen”. 
På baggrund af tilsynene kategoriseres resultaterne heraf som:

Meget tilfredsstillende

Tilfredsstillende

Mindre tilfredsstillende 

Ikke tilfredsstillende.
Bilaget ”Tilsynsbeskrivelse kommunale tilsyn” beskriver hovedtrækkene i tilsynsrapportens opbygning og 
termologi.
I kategorien ”Meget tilfredsstillende” placeres plejecentrene Solhøj, [adresse], Anlægget, [adresse], [adresse], 
Korttidsafsnittet og [adresse].
I kategorien ”Tilfredsstillende” placeres plejecentrene [adresse] og Steven Jeppesen.
På alle plejecentre vurderer den tilsynsførende, at stederne lever op til gældende lovgivning samt [adresse] 
Kommunes værdighedspolitik og kvalitetsstandard.
De interviewede borgere og pårørende udtrykker generelt stor tilfredshed med plejen og omsorgen på alle 
plejecentrene. Borgerne føler sig set og hørt af medarbejdere og ledelse. De oplever, at der bliver taget 
individuelle hensyn, og at de i vid udstrækning selv kan bestemme, hvordan deres hverdag skal være.
Borgerne oplever, at medarbejderne er lydhøre og fleksible i forhold til at imødekomme deres ønsker for 
hverdagen. Flere borgere og pårørende fremhæver betydningen af de små glæder i hverdagen, såsom en 
gåtur eller en samtale. Plejen tilrettelægges, så der i videst mulig udstrækning tages hensyn til den enkelte 
borgers individuelle ønsker til en god hverdag.
VURDERING
Social og Sundhed finder det positivt, at rapporterne fra tilsynene konkluderer, at Favrskov Kommunes 
værdighedspolitik og kvalitetsstandarden efterleves, samt, at alle ni tilsynssteder kategoriseres ”Meget 
tilfredsstillende” eller ”Tilfredsstillende”.
I forlængelse af dette års fokusområde ”Kvalitet, tværfaglighed og sammenhæng i plejen” bemærker 
tilsynet, at der på fem plejecentre er behov for at styrke dokumentationen, så det fremgår hvilke 
træningsforløb, der er igangsat, samt beskrives, hvordan der samarbejdes tværfagligt så borgeren får en 
sammenhængende indsats. Der er iværksat forskellige tiltag på de enkelte plejecentre. Kvalitet og 
Uddannelse vil sikre, at der fælles for alle plejecentre afholdes et kursus om dokumentation i forbindelse 
med træning. Kvalitet og Uddannelse udarbejder i samarbejde med træningsafdelingen en ny tværfaglig 
instruks, som præciserer dokumentationspraksis, kommunikation og ansvarsfordeling vedrørende 
borgerens træning. Endvidere sikrer Kvalitet og Uddannelse, at der etableres faste koordineringsfora på 
tværs af ældre- og træningsområdet, som løbende følger op på de fælles aftaler og instrukser.   
Tilsynet bemærker, at der på to plejecentre er behov for en mere målrettet introduktion af faste ufaglærte 
afløsere. Der er efter tilsynet iværksat forskellige tiltag på de to plejecentre, fx en styrket og mere målrettet 
introduktion til afløsere med udgangspunkt i denne gruppes kompetencer. Der er desuden udarbejdet 
tjeklister, så der systematisk følges op på, at afløserne får den nødvendige oplæring og dermed 
kompetenceudvikling.
Udover de konkrete handlinger, der iværksættes som opfølgning på tilsynene, arbejder ledere og 
medarbejdere løbende med at skabe forbedringer indenfor de temaer, som tilsynet har bemærkninger til. 
Det 
sker 
bl.a. 
gennem 
undervisning, 
løbende 
ledelsesopfølgning 
samt 
opfølgning 
på 
dokumentationspraksis.
Social og Sundhed har sendt tilsynsrapporterne i høring hos Ældrerådet i perioden 6. – 20. august 2024. 
Ældrerådets høringssvar er vedlagt som bilag.
Ældrerådet glæder sig over de udarbejdede tilsynsrapporter og bemærker, at resultaterne er udtryk for en 
god og omsorgsfuld indsats på de enkelte plejecentre. Ældrerådet bakker op om de udarbejdede 
handleplaner og vurderer, at de giver et godt udgangspunkt for at fastholde en god pleje og omsorg. 
Ældrerådet undrer sig dog over, at kortidsafsnittet på [adresse] kategoriseres som ”meget 
tilfredsstillende” med de kritiske anmærkninger, der er givet fra borgerne. Social og Sundhed bemærker, at 
der er tale om en helhedsvurdering på baggrund af samtlige af de parametre, som tilsynet fokuserer på.
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporterne og de planlagte opfølgende indsatser har været i høring hos Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporterne fra de kommunale tilsyn på plejecentrene i [adresse] tages til 
efterretning.
2.
At indsatserne i notatet ”Opfølgning på de kommunale tilsyn 2024” godkendes.
BESLUTNING
Social- og Sundhedsudvalget, 3. september 2024:
Fraværende: Ingen
Indstilles godkendt.
Økonomiudvalget, 17. september 2024:
Fraværende: Ingen 
Indstilles godkendt.
Byrådet, 24. september 2024:
Fraværende: Ingen
Godkendt.
Bilag

Tilsynsrapport Plejecenter Anlægget 24.04.2024 (3715840)

Tilsynsrapport Plejecenter Hinneruplund 30.04.2024 (3727047)

Tilsynsrapport Plejecenter Møllegården 17.04.2024 (3713458)

Tilsynsrapport Plejecenter Solhøj 2024 (3688058)

Tilsynsrapport Plejecenter Thorshøj 18.03.2024  (3698422)

Tilsynsrapport Plejecenter Tinghøj 08.05.2024 (3727049)

Tilsynsrapport Plejecenter Voldum 05.03.2024 (3691999)

Tilsynsrapport KTA Hammel 09.04.2024 (3707338)

Tilsynsrapport Sall Friplejehjem 13.03.2024 (3698204)

Opfølgning på de kommunale tilsyn 2024 (3695664)

Tilsynsbeskrivelse kommunale tilsyn (2437726)

Høringssvar fra Ældrerådet af 15. august 2024 (3768617)
